open-index/open-wikipedia-markdown huggingface dataset:
Solgaard skog

**Solgaard skog** (1–150) er en vei og industrifelt i Moss, navnet ble bestemt i 1970. Veien går to steder fra Vålerveien ved Per Gynts vei og inn til industrifeltet, hele industrifeltet kalles Solgaard skog, samtlige industribygninger har adressen Solgaard skog. Postadressen er 1599 Moss.

Tidligere var området en del av Patterødskogen.

## Referanser
Tynset bru (1943–2001)

**Tynset bru** var en hengebru over Glomma på Fylkesvei 30. I 2001 ble den erstattet med en ny bru i limtre.

## Referanser
Libanoneik

**Libanoneik** (*Quercus libani*) er et løvfellende tre i bøkefamilien. 

Den blir 10–20 m høy, men vokser ofte som en busk. Barken er mørkegrå med oransje furer. Skuddene er olivenbrune og ru med korkporer. Bladene er lansettformede, 4–10 cm lange og 2–3 cm brede. De er glinsende grønne på oversiden og lyse på undersiden med hår langs nervene. Det er 10–16 par bladnerver som ender i en tornete tann. Nøttene er 2 cm lange. Nøtteskåla dekker tre fjerdedeler av nøtta og har lange, frynselignende skjell. Nøttestilken er kort og tykk. Nøttene bruker halvannet år på å bli modne.

Libanoneik er utbredt i Syria, Libanon og sørlige Anatolia og vokser i fjellskoger sammen med libanonseder, kilikia-edelgran og gresk einer.

## Referanser


## Eksterne lenker
*
Thomas Elsebutangen

**Thomas Elsebutangen** (født 29. mars 1998) er en norsk fotballspiller som fra den 31. desember 2022 er klubbløs.

Han ble hentet fra Pors Grenland høsten 2016, og skrev da under på en avtale som binder han til hovedstadsklubben ut sesongen 2019. Elsebutangen fikk sin a-lagsdebut den 28. august samme år, etter å ha blitt byttet inn i det 89. minutt i en 1–2 seier over Odd.

## Referanser


## Eksterne lenker
* 
* Thomas Elsebutangens spillerprofil hos Norges Fotballforbund
* Thomas Elsebutangens spillerprofil hos Vålerenga Fotball
* Thomas Elsebutangens spillerprofil på altomfotball.no
Aske og diamanter

***Aske og diamanter*** , (originaltittel: *Popiół I diament*) er et polsk drama fra 1958, regissert av Andrzej Wajda. Den bygger på en roman av Jerzy Andrzejewski.

## Handling
Den 8. mai 1945, ved slutten av andre verdenskrig, forbereder de tidligere soldatene Maciek, Andrzej og Drewnowski seg på å myrde Konrad Szczuka, en politisk motstander og sekretær for det polske arbeiderpartiet. Bakholdet mislykkes, og angriperne oppdager i ettertid at de ved en feiltakelse har myrdet to uskyldige mennesker. Andrzej og Macieks overordnede, major Waga, får  også høre om dette mislykkede attentat-forsøket. Waga beordrer Andrzej og Maciek til å gjennomføre oppdraget. De kommer til Hotel Monopol Restaurant, hvor en bankett til ære for at krigen endelig er over. Når de sitter ved puben ved siden av restauranten lytter Maciek og Andrzej til sanger, og mimrer over deres falne kamerater. Drewnowski blir alt for alkohol-påvirket, og han diskuterer potensielle karriere-muligheter i etterkrigstidens Polen med Pieniążek, som arbeider for en avis.

Under festen har han en flørtende samtale med en kvinne som heter Krystyna, og han inviterer henne til værelset sitt. De innser snart at de har blitt forelsket. Men Krystyna ønsker ikke å bli alt for nært knyttet til ham, ettersom Maciek ikke planlegger å bli lenge i byen. De bestemmer seg for å gå seg en tur sammen. Men når det begynner å regne, bestemmer de seg for å søke ly i en ødelagt kirke. De sier deretter farvel til hverandre. Imidlertid er Andrzej usympatisk til Macieks situasjon, og sier at Maciek vil være en desertør hvis han ikke oppfyller sin forpliktelse til å myrde Szczuka. I mellomtiden ødelegger en fullstendig beruset Drewnowski hele banketten, dekker de andre gjestene med skum fra et brannslokningsapparat.

Alle problemene han forårsaker gjør at Drewnowskis tiltenkte karriere som funksjonær allerede ligger i ruiner, før han i det hele hadde rekker å begynne i denne stillingen.  Etter mottakelsen får Szczuka vite at sønnen hans Marek har blitt arrestert, etter å ha sluttet seg til en milits. Maciek venter på at Szczuka skal forlate hotellet for å møte sin arresterte sønn, følger deretter etter ham og skyter ham til døde. Neste morgen planlegger Maciek å forlate området med tog. Men Maciek får ved et uhell problemer med noen soldater fra det polske militæret, og trekker sin egen pistol i panikk. De skyter og såret ham dødelig. Maciek forsøker å stikke av, men han kollapser snart og dør i smerter.

## Skuespillere
* Zbigniew Cybulski som Maciek Chelmicki
* Ewa Krzyzewska som Krystyna
* Waclaw Zastrzezynski som Szczuka
* Adam Pawlikowski som Andrzej
* Bogumil Kobiela som Drewnowski
* Jan Ciecierski som Portier
* Stanislaw Milski som Pieniazek
* Artur Mlodnicki som Kotowicz
* Halina Kwiatkowska som Staniewiczowa
* Ignacy Machowski som Waga
* Zbigniew Skowronski som Slomka
* Barbara Krafftówna som Stefka
* Aleksander Sewruk som Swiecki

## Referanser


## Eksterne lenker
*
Vestre (bygd)

**Vestre** er ei bygd i tidligere Ørskog kommune med om lag 100 innbyggere. Vestre ligger utsikt med over Storfjorden. Skog- og landbruk er den eneste næring på Vestre, og det er to gårder igjen i drift mot rundt 20 på midten av 1900-tallet. De aller fleste jobber i Sjøholt, eller i Ålesund. Vestreelva renner gjennom bygda. Fylkesvei 650 mellom Sjøholt og Linge passerer gjennom stedet.

## Referanser
Rødsund bru

**Rødsund bru**, broa over Rødsundet i Vansjø bidrar til å markere skille mellom Våler kommune og Moss kommune. På vålersiden av brua finnes en rasteplass med toaletter og tilgang til badeplass.
Deadhorse (Alaska)

**Deadhorse** er en bosetning i North Slope Borough i Alaska. Stedet inneholder fasiliteter for innbyggere i Prudhoe Bay og arbeidere ved Prudhoe Bay-feltet. Deadhorse Airport betjener Deadhorse og Prudhoe Bay. 

## Eksterne lenker
*
Koyukuk (Alaska)

**Koyukuk** (koyukon: **Meneelghaadze’ T’oh**) er en by (*city*) i Yukon-Koyukuk Census Area i Alaska. Koyukuk ligger ved elva Yukon, nær munningen til Koyukukelva.

## Eksterne lenker
*
Bredt kolonnelager

Et **bredt kolonnelager** er en type nøkkelverdi-database. Den bruker tabeller, rader og kolonner, men ulikt en relasjonsdatabase, kan navn og format på kolonnene variere fra rad til rad i den samme tabellen.

Eksempler:
* Bigtable
* Apache Cassandra
* Apache HBase
* Apache Accumulo
* Hypertable
* ScyllaDB
* Sqrrl

## Referanser
Rygge Storsenter

**Rygge Storsenter** ligger i Carlbergveien 2, 1526 Moss. 

Dette storsenteret er med på å gjøre handleområdet i Varnaveien, Midtveien, Vingparken og Høyden til et sammenhengende byområde i Moss.

## Eksterne lenker
*
Psynapse

**Psynapse** (tidligere: **EmmaSofia**) er en norsk stiftelse basert i Oslo, som arbeider for å legalisere rusmiddelet MDMA og psykedeliske midler som LSD og psilocybin. Stiftelsen ble grunnlagt i 2015 av forskerparet Pål-Ørjan Johansen og Teri Krebs.

Psynapse mener at forbudet mot MDMA og psykedelika strider mot menneskerettighetene, ettersom bruken av disse rusmidlene ikke er farligere enn andre aktiviteter som er fullt lovlige, og de mener at rusmidlene kan spille en viktig rolle for personlig utvikling, spiritualitet eller rekreasjon.

Johansen og Krebs har bakgrunn fra NTNU. I 2008 fikk de støtte fra Norges forskningsråd for å forske på om MDMA kan hjelpe folk med posttraumatisk stresslidelse. Studien ble imidlertid avbrutt og paret gjorde i stedet en metastudie på bruk av LSD mot risikopreget alkoholbruk som ble publisert i 2012. De publiserte i 2013 en studie som ikke fant sammenheng mellom bruk av psykedelika og økte mentale lidelser, basert på en amerikansk befolkningsundersøkelse med  personer, hvorav  hadde brukt LSD, psilocybin eller meskalin minst én gang. Studien ble kritisert av Ragnar Nesvåg og Eivind Ystrøm fra Folkehelseinstituttet og Jørgen G. Bramness fra Universitetet i Oslo, som hevdet at studien hadde metodiske svakheter og at en kunne kommet frem til motsatt konklusjon med det samme tallmaterialet.

## Referanser


## Litteratur
* 
* 
* 
* 
* 
* 

## Eksterne lenker
* 
*
Pontisk eik

**Pontisk eik** (*Quercus pontica*) er en stor, løvfellende busk eller lite tre i bøkefamilien. 

Den blir sjelden høyere enn 8 m. Stammen er kort, og krona er rund og åpen. Barken er grå til purpurbrun. Vinterknoppene er store, 1–1,5 cm, med grønne skjell. Bladene er store og ellipseformede, 10–20 cm lange og 5–10 cm brede. De er friskt grønne med gule nerver på oversiden og blågrønne på undersiden. De er hårete langs nervene. Det er 13–17 par bladnerver som ender i en liten, tornete tann. Nøttene er 3–4 cm lange. Nøtteskåla er tynn, grå og dekker halvparten til en tredjedel av nøtta.

Pontisk eik vokser i den subalpine sonen 1200–2300 moh. i Kaukasia og nordlige Anatolia. Andre planter på disse stedene er flere bjørkearter, *[[Rhododendron caucasicum]]*, einer, blåbær, *[[Daphne glomerata]]*, *[[Acer trautvetteri]]*, rogn, bergrips, bringebær, *[[Sorbus umbellata]]*, filtkorsved, krekling, hvit jonsokblom, prydsvinerot, russeblåstjerne og alpesymre.

## Referanser


## Eksterne lenker

*
Mosseporten (kjøpesenter)

**Mosseporten** eller Mosseporten kjøpesenter ligger i Patterødveien 2 i Moss. Mosseporten ligger ved avkjøringen til E6 og et par minutter med bil fra Moss sentrum. Mosseporten har 58 butikker og 700 parkeringsplasser.

## Referanser
Ngiratkel Etpison

**Ngiratkel Etpison** (født 3. mai 1925, død 1. august 1997) var en palauisk politiker som var landets femte president fra 1989 til 1993. Presidentvalget i 1988, som Etpison vant, ble holdt med simpelt flertall (flest stemmer). Han fikk kun 26 % av stemmene, men dette var 31&nbsp;stemmer flere enn andreplassen, Roman Tmetuchl. At valget ble så nært gjorde at Palau endret stemmesystemet sitt til å kreve alminnelig flertall (mer enn halvparten av stemmene). Etpison ble den første presidenten til å sitte hele perioden sin, og stilte til gjenvalg i valget i 1992. Han kom imidlertid på tredjeplass med &nbsp;stemmer, bak Johnson Toribiong med &nbsp;stemmer og Kuniwo Nakamura med &nbsp;stemmer.

## Referanser
«Pilatre de Rozier» (luftskip)

**«Pilatre de Rozier»** var et fransk ikke-rigid luftskip som ble konstruert under den første verdenskrigen av luftskipprodusenten Astra-Torres. Det var bygd som en meget stor «grand cruiser» med basis i Astra-Torres-designen som hadde tredelt ballonghylster med interne bærewiresystem. Med sin lengde på 129 meter viste det seg å være uegnet med dårlig langsgående stabilitet og rask trykktap. Det ble satt på bakken og kuttet opp til to separate luftskip, «Pilatre de Rozier» og «Alsace».
## Referanser

## Litteratur
* Lord Ventry & Eugene M. Kolesnik; **Jane's Pocket Book 7: Airship Development** 1976 ISBN 0356-04656-7
## Eksterne lenker
* http://www.historim.fr/2016/11/issy-les-moulineaux-1914-18-base-dessai.html (fransk)
«General Meusnier» (luftskip)

**«General Meusnier»** var et fransk ikke-rigid luftskip bygd av luftskipsprodusenten Clément-Bayard under den første verdenskrigen. Det var bygd som svar på et forespørsel om en «grand cruiser» av det franske militæret. Etter å ha blitt levert i 1915, vist det seg under testflygningene at luftskipet som var en forstørret *Montgolfier*, ikke var godt egnet for stabil flygning. Bare tre flygninger var gjennomført. Den opprinnelige gondolen var byttet ut med en ny og lengre gondol i 1916, men de franske myndighetene nektet å akseptere luftskipet. Det ble solgt til Russland. 

Det var det siste Clément-Bayard luftskipet.

## Referanser


## Litteratur
* Lord Ventry & Eugene M. Kolesnik; **Jane`s Pocket Book 7: Airship Development** 1976 ISBN 0356-04656-7

## Eksterne lenker
* http://www.historim.fr/2016/11/issy-les-moulineaux-1914-18-base-dessai.html (fransk)
Beleiringen av Przemyśl

**Beleiringen av Przemyśl** var en av de største beleiringene under første verdenskrig og et knusende nederlag for Østerrike-Ungarn for Russland. Beleiringen av Przemyśl begynte den 24. september 1914, men stoppet den 11. oktober under en østerriksk-ungarsk offensiv. Beleiringen ble fortsatt den 9. november og den østerriksk-ungarsk garnisonen overgav seg den 22. mars 1915 etter å ha holdt ut i 133 dager.

## Bakgrunn
Under den russiske offensiven fra Galicia mot Lemberg i 1914 løp general Nikolaj J. Ivanov de østerriksk-ungarske styrkene under Conrad von Hötzendorf over ende under slaget om Galicia, og hele den østerrikske fronten trakk seg 160 km tilbake til Karpatene. Festningen Przemyśl var den eneste østerrikske festningen som holdt ut, og den 28. september 1914 var den blitt fullstendig omringet. Russerne kunne nå true det tyske industriområde i Schlesien, noe som betydde at forsvaret av Przemyśl var viktig både for østerrik-ungarerne og tyskerne.

## Resultat

Erobringen av Przemyśl fikk mange til å tro at Russland nå ville innlede en storoffensiv inn i Ungarn. Denne forventede offensiven ble aldri til virkelighet, men tapet av Przemyśl var et alvorlig slag mot den østerriksk-ungarske moral. Et nytt slag mot Østerrike-Ungarn var det at garnisonen i Przemyśl kun skulle være på 50 000 mann, men over 110 000 østerriks-ungarske soldater overgav seg i festningen, et langt større tap. Russerne beholdt Przemyśl inntil sommeren 1915 hvor en østerriksk-ungarsk og en tysk offensiv trengte russerne tilbake til Galicia.

## Referanser

* Tucker, Spencer *The Great War: 1914-18* (1998)

## Eksterne lenker
* 
* Beleringen av Przemysl - En tegning fra en britisk krigskorrespondent
«Tissandier» (luftskip)

**«Tissandier»** var et fransk luftskip bygd av luftskipsprodusenten Lebaudy under bestilling fra det franske militæret i 1914. Luftskipet var også det tolvte og siste luftskipet som var bygd, avsluttet et kortvarig eventyr for Lebaudy-brødrene som en populær luftskipsleverandør i 1908 til 1914. «Tissandier» var bygd som et «grand cruiser» med tre motorgondoler, men vist seg å ha altfor lav marsjhastighet tross syv motorer. Det var avvist først av de franske myndighetene, deretter av det britiske militæret.
## Spesifikasjoner
* Type: Ikke-rigid luftskip
### Dimensjoner
* Lengde: 130 m eller 133 m
* Diameter: 16,5 m
* Gasskapasitet: 21&nbsp;000 m³
* Besetning: 16
### Ytelser
* Motorer: 7 Samson 120 hk rotasjonsstempelmotor, fordelt på tre, to og to i de tre gondolene.
* Fart: 37,2 km/t

## Referanser


## Litteratur
* Lord Ventry & Eugene M. Kolesnik; **Jane`s Pocket Book 7: Airship Development** 1976 ISBN 0356-04656-7

## Eksterne lenker
* http://www.museeballonniere-jamboree1947.fr/diaplebaudy14.html (fransk-engelsk)
* http://www.historim.fr/2016/11/issy-les-moulineaux-1914-18-base-dessai.html (fransk)
Otto Jørgensen

**Otto Frederik Christian Jørgensen** (1808–1858) var en dansk luthersk prest. Han var medlem av det danske Landstinget for Færøyene fra 1853 til 1855.

Han var sønn av grossist Bartholomæus Jørgensen og Johanne Margaretha Lind i København. Han giftet seg i 1831 med Charlotte Christine Emilie Tøxen, datter av tyskfilologen Jørgen Carstens Bloch Tøxen. De fikk syv barn, deriblant Charlotte Louise Johanne Jørgensen, som giftet seg med kommandant og folketingsmann Philip Dam, og sønnen Haldor Ferdinand Jørgensen, som ble prest og ekspert i grønlandsk.

Han gikk Borgerdydskolen og arbeidet som lærer i noen år, så instituttbestyrer i København i 1832. Han tok teologisk embetseksamen i 1834.

Det gikk noen år før han fikk et kall som sogneprest på Suðuroy på Færøyene. Både han og hustruen var skeptiske, men de ble oppmuntret av hans far, ettersom de var unge og «kunne forsøke sine krefter blant de halvville innfødte der oppe», som Samuel F. Samuelsen gjengav i sine memoarer. De var ille til mote da de nærmet seg Færøyene, og «hun styrtet hen til sin mann og skjulte sitt ansikt ved hans bryst». Først da de ble hilset velkomne av losen, «våget hun å se opp og ble straks forbauset over mannens åpne, ærlige og vennlige vesen», og de fant seg raskt godt til rette på øyene. Samuelsens mor ble venninne med prestefruen.

Jørgensen ble sogneprest på Eysturoy i 1843 og prost på Færøyene i 1849.

Som prost var han selvskrevent medlem av det færøyske Lagtinget. Fra 1853 til 1855 var han også medlem av det danske Landstinget, enstemmig utnevnt av Lagtinget, etter å ha tapt valget til Folketinget mot Niels Winther med et hundretall stemmer noen måneder tidligere. Både i Lagtinget og Landstinget ble Jørgensen en pådriver for å oppheve det kongelige handelsmonopolet på Færøyene. Han satt også i de lovforberedende utvalgene, og i 1856 trådde frihandelen i kraft.

I 1854 var prestefamiliens sønner gamle nok til en høyere skole, så Jørgensen fikk et nytt kall som sogneprest i Saksild og Nølev i Århus stift. Om prestefruens avskjed med Færøyene skrev Samuel F. Samuelsen at den var «nesten enda tyngre enn den hadde vært fra hennes egentlige fødeland i hennes ungdom».

## Referanser
Eureka (Nunavut)

**Eureka** er en bosetning og forskningsbase på Ellesmere Island i Nunavut i Canada. Eureka er verdens tredje nordligste forskningsbase, etter Alert og Nord. Stedet ligger på nordsiden av Slidre Fiord.

## Galleri

Astro-Lab (04-08-97).jpg|PEARL (Polar Environment Atmospheric Research Laboratory)
Eureka station.jpg|Eureka fra luften.


## Referanser


## Eksterne lenker
* 
* Eureka Weather Station 
* Eureka, Nunavut
* Eureka, Nunavut (Arctic-Guide)
Foldingsfeil

**Foldingsfeil** (engelsk: *aliasing*) er i signalbehandling og relaterte områder en effekt som gjør det umulig å skille ulike type signaler etter punktprøving (sampling). Begrepet knyttes også til forvrengingen som oppstår når et signal som er rekonstruert fra punktprøvinger er forskjellig fra det opprinnelige kontinuerlige signalet.

Foldingsfeil kan forekomme når signaler punktprøves over tid, for eksempel digital lyd, og er omtalt som *temporal (eller "tidlig") foldingsfeil*. Foldingsfeil kan også oppstå ved romlig punktprøvde signaler, for eksempel  moarémønster i digitale bilder. Foldingsfeil i romlig punktprøvde signaler kalles *romlig foldingsfeil*.

Foldingsfeil oppstår når punktprøvingsfrekvensen er lavere enn den såkalte Nyquistfrekvensen, det vil si den dobbelte av det opprinnelige signalets maksimale frekvens. Foldingsfeil kan unngås ved å benytte et lavpassfilter på det analoge signalet før punktprøving.

Begrepet *folding* refererer til symmetrien til et signal om Nyqvistfrekvensen i frekvens-rommet (Fourier-rommet). Frekvenser over Nyqvistfrekvensen "foldes" (brettes) over Nyqvistfrekvensen. Derfor blir denne også kalt *foldingsfrekvensen*. (Se forøvrig Konvolusjon/Folding)


Fil:Aliasing-folding.png|fs er punktprøvingsfrekvensen, den dobbelte av Nyqvistfrekvensen, 0.5 fs.
Fil:Example of spectral "folding" caused by sampling a real-valued waveform.png|Fourier-transformasjonen (frekvensspekteret) til musikk med 44100 punktprøvinger per sekund viser symmetri  (kalt "folding") om Nyquistfrekvensen (22050 Hz).
Neoachryson

* Se Systematisk inndeling

***Neoachryson*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, brunrød trebukk. Antennene er tynne og noe kortere enn kroppen. Pronotum er tønneformet, dekkvingene jevnbrede, beina nokså spinkle.

## Utbredelse
Arten lever i Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Achrysonini Lacordaire, 1869
******** Slekten *Neoachryson* Monné & Monné, 2004
********* *[[Neoachryson castaneum]]* Monné & Monné, 2004

## Kilder

* Liste over slektene
* Katalog med utbredelsesdata 

## Eksterne lenker
* 
*
Prionopsis

***Prionopsis*** er slekt av en biller som tilhører familien trebukker (Cerambycidae). Slekten omfatter bare én kjent art.

## Utseende

## Levevis
Larvene utvikler seg under barken på døde trestammer.

## Utbredelse
Arten er utbredt på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  
******* Stammen Callidiini 
******** Slekten ***Prionopsis*** Fairmaire, 1886
********* *[[Prionopsis metallicolor]]* Fairmaire, 1886

## Kilder

## Eksterne lenker
*
Myrsellus

* Se Systematisk inndeling

***Myrsellus*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
Aphanasiini er middelsstore, langstrakte trebukker. På farge er de gjerne ensfarget mørke, antennene er omtrent så lange som kroppen.

## Utbredelse
Gruppen er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Aphanasiini Thomson, 1860
******** Slekten ***Myrsellus*** MacKeown, 1945
********* *[[Myrsellus unicolor]]* (Lacordaire, 1869)

## Kilder
* Liste over slektene
* Katalog med utbredelsesdata 

## Eksterne lenker
*
Zosterius

* Se Systematisk inndeling

***Zosterius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore (6,5- 13 millimeter), avlange, mørke trebukker med litt matt, grønnlig metallisk glans. Antennene er omtren så lange som kroppen. Pronotum har rundede sider med en liten knekk på midten, og er lengre enn bredt. Dekkvingene er jevnbrede, rundede i spissen, kraftig punkterte med en gulaktig lengdestripe. Beina er slanke med litt klubbeformede lår.

## Levevis
Larvene lever i død ved av mange ulike treslag. De voksne billene ser ut til å være aktive både natt og dag.

## Utbredelse
Slekten er utbredt i Sør-Afrika, Swaziland og Zimbabwe.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Cleomenini Lacordaire, 1869
******** Slekten *Zosterius* Thomson, 1864  
********* *[[Zosterius laetus]]* Thomson, 1864
********* *[[Zosterius tsitsikamma]]* Bjørnstad, 2015

## Kilder
* Bjørnstad, A. (2015) Studies in Afrotropical Cleomenini (Coleoptera, Cerambycidae, Cerambycinae). VII. Revision of the genus *Zosterius* Thomson, 1864 with description of a new species. Norwegian Journal of Entomology 62: 57-64. 
* Katalog med utbredelsesdata 

## Eksterne lenker
* Bildegalleri
* 
*
Mombasius

* Se Systematisk inndeling

***Mombasius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, mørke trebukker. Pronotum har gjerne grønnlig, metallisk glans, dekkvingene purpurfarget. Antennene er lengre enn kroppen hos hannen, hos hunnen er de omtrent så lange som kroppen med de ytterste leddene utvidete. Pronotum har rundede sider, dekkvingene er nesten parallellsidige. Beina er nokså lange, lårene på bakbeina sterkt klubbeformede.

## Utbredelse
Slekten er utbredt i det østlige og sørlige Afrika.

## Systematisk inndeling
 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini eller Callichromatini
******** Slekten *Mombasius* Bates, 1879  
********* *[[Mombasius aeneipes]]* Aurivillius, 1913
********* *[[Mombasius frontalis]]* Bates, 1879
********* *[[Mombasius gracilentus]]* Kolbe, 1894

## Kilder
* Katalog med utbredelsesdata 
* BioLib - Compsocerini 

## Eksterne lenker
* Bildegalleri
* 
*
Jan Stefan Bengtsson

**Jan Stefan Bengtsson** (født 1960) er en svensk organist og forlagsmann.

Bengtsson tok svensk organisteksamen i 1979, og norsk organist- og kantoreksamen i 1984. Han begynte å arbeide som organist i Den norske kirke i 1980, fra 1985 i Stavanger. Han tok pedagogisk eksamen ved Universitetet i Stavanger i 1986, og var senere rektor ved Sagevik Yamaha musikkskole og undervisningsinspektør ved Finnøy kommunale kulturskole.

Bengtsson etablerte Cantando musikkforlag i 1986 der han fortsatt er forlagssjef. Cantando ble kjøpt opp av Vigmostad & Bjørke i 2008. Bengtsson er også forlagssjef i Eide forlag som også er en del av Vigmostad & Bjørke. Han er medlem av juryen for Edvardprisen som deles ut av TONO. Bengtsson er per 2017 nestleder i foreningen Musikkforleggerne.

## Referanser
Nvidia Optimus

**Nvidia Optimus** er en teknologi for GPU svitsjing som er skapt av Nvidia. Avhengig av ressursmengden som genereres av klientapplikasjonene, vil den sømløst kunne svitsje mellom to grafikkadaptere i et datasystem for å sørge for enten maksimal ytelse eller minimalisere bruken av  elektrisk strøm fra grafisk maskinvare.

Vanligvis inkluderer plattformen integrerte grafikkprosessorer fra Intel og en høytytelses grafikkprosessor fra Nvidia. Optimus sparer batteriets levetid ved å automatisk svitsje fra grafikkprosessoren når den ikke behøves og svitsje til grafikkprosessoren når den behøves igjen. Teknologien har hovedsakelig mobile datamakiner som målgruppe, slik som nettbrett.

## Referanser
Logisk volumhåndtering

**Logisk volumhåndtering** er en metode innenfor datalagring som allokerer plass til utstyr for masselagring som er mer fleksibelt enn konvensjonell partisjonering. En volumhåndterer kan slå sammen, foreta striping eller på annen måte kombinere partisjoner eller blokkutstyr til større virtuelle volumer som administratorer kan justere størrelsen på eller flytte, uten å avbryte systemets bruk.

Volumhåndtering er en av mange former for lagringsvirtualisering, og dens implementasjon finner sted i utstyrsdriverstakken til et operativsystem i motsetning til et lagringsutstyr innenfor et datanett.

## Eksterne lenker
* A video article on how to create LVMs in Linux
Dietmar

**Dietmar** er et mannsnavn. Navnet er i dag mest vanlig i Liechtenstein. En navnebærer er den tyske programvare‑gründeren Dietmar Hopp.

## Etymologi
*Dietmar* har tysk‑germansk opprinnelse, fra gammelhøytyske *Diotmar*, sammensatt av elementene *diot*, «folk, folkestamme», og *mar*, «berømmelse, berømt». Navnet tilsvarer proto‑vestgermanske Þeudumārī, og finnes allerede i middelalderen som *Tietmar*, *Diethmar* og *Dietmarus*.

## Utbredelse
*Dietmar* er i dag et vanlig navn i Liechtenstein.

|}

## Kjente personer med navnet

Personene i listen er ordnet kronologisk etter fødselsår.
* Dietmar I (erkebiskop av Salzburg) (død 907), tysk-østerriksk geistlig
* Dietmar von Aist (1100-tallet), østerriksk minnesanger
* Dietmar Rosenthal (1899–1994), russisk lingvist
* Dietmar Schönherr (1926–2014), østerriksk skuespiller
* Dietmar Hopp (født 1940), tysk programvare‑gründer
* Dietmar Hamann (født 1973), tysk fotballspiller og trener

## Se også
Thietmar

## Referanser


## Eksterne lenker
* 
*
Keiser Jingzong av Liao

**Keiser Jingzong av Liao** (født 1. september 948, død 13. oktober 982), personlig navn **Yelü Xian**, stilnavn: **Xianning**, var den femte keiser av det khitanledede Liao-dynastiet.

## Liv og virke
### Keiser
Yelü Xian overtok etter keiser Muzong i 969 etter at denne ble myrdet av sine tjenere under en jakttur. Han hadde støtte fra både de khirtanske og de han-kinesiske herskereliter.

### Sinisering, effektivisering
Keiser Jingzong skulle bidra på flere viktige måter til Liao-dynastiet. Han tok inn han-kinesiske embedsmenn i sin regjering, ikke minst ved å utnevne en av dem til minister for sørlige anliggender og til gertug av Qin.

Dette var med på å gjøre regjeringsapparatet mer effektivt og smidig og bidro til å fremskynde overgangen innen det khitanske samfunn til et føydalsystem. Han slo ned på korropsjon innen regjeringen og avsatte de som tok imot bestikkelser eller var inkompetente. Keiser Jingzong var også positivt mottakelig overfor kritikk. Han innstilte jaktpartier etter at en embedsmann påpekte sammenhengen mellom jakt og keiser Muzongs død.

### Krig mot Song
Keiser Jingzong begynte også å planlegge krig mot dynastiets sørlige naboer.

Keiser Jingzongs første konflikt med Det nordlige Song-dynasti kom i forbindelse med Song-invasjonen av Det nordlige Han-dynasti. Imidlertid ble de styrker som Liao sendte som forsterkninger knust av en Song-hær, og Song ødela senere Det nordige Han. Song-hæren fulgte opp sin seier med et angrep på Beijing, som var Liao-dynastiets sørlige hovedstad, og den gang het *Nanjing* («den sørlige hovedstad»). Men dmnne gang klarte Liao-styrkene å ettertrykkelig beseire Song-hæren. og deres keiser Taizong av Song flyktet fra slagmarken.

Flere slag skulle følge, og noen avgjørelse mellom Liao- og Song-dynastiene ble det ikke noe av.

Den 13. oktober 982 døde keiser Jingzong på hjemvei fra en jaktutflukt.

## Referanser


## Litteratur
* 
*
Margites

* Se Systematisk inndeling

***Margites*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelstore, avlange, brunlige trebukker. Oversiden er mer eller mindre tett kledt med lysgrå til gulgrå bestøvning. Antennene er lengre enn kroppen hos hannene, omtrent så lange som kroppen hos hunnene. Pronotum er litt smalere enn dekkvingene og rundet. Dekkvingene er jevnt tilsmalnende bakover.

## Utbredelse
Slekten er vidt utbredt i Sørøst-Asia og Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Cerambycini Latreille, 1804
******** Slekten *Margites* Gahan, 1891
********* Underslekten *Laomargites* Pic, 1923
********** *[[Margites singularis]]* (Pic, 1923)
********* Underslekten *Margites* (i snever forstand)
********** *[[Margites aggregatus]]* Holzschuh, 1999
********** *[[Margites alutaceus]]* Holzschuh, 2006
********** *[[Margites argenteus]]* Aurivillius, 1907
********** *[[Margites aspericollis]]* (Fairmaire, 1887)
********** *[[Margites auratonotatus]]* Pic, 1923
********** *[[Margites decipiens]]* Holzschuh, 1989
********** *[[Margites deroliformis]]* (Adlbauer, 1997)
********** *[[Margites egenus]]* (Pascoe, 1858)
********** *[[Margites exiguus]]* (Gahan, 1894)
********** *[[Margites fulvidus]]* (Pascoe, 1858)
********** *[[Margites grisescens]]* Pic, 1937
********** *[[Margites lineatus]]* Gahan, 1898
********** *[[Margites lobanovi]]* Miroshnikov, 2020
********** *[[Margites luteopubens]]* Pic, 1926
********** *[[Margites minutulus]]* Holzschuh, 2008
********** *[[Margites modicus]]* Gahan, 1906
********** *[[Margites mucidus]]* Holzschuh, 1995
********** *[[Margites mussardi]]* Lepesme & Breuning, 1956
********** *[[Margites prothemicollis]]* Jacquot, 2019
********** *[[Margites pumilus]]* Holzschuh, 1999
********** *[[Margites rufipennis]]* (Pic, 1923)
********** *[[Margites sodalis]]* Holzschuh, 1999
********** *[[Margites sulcicollis]]* Gahan, 1893
********** *[[Margites sulcifrons]]* Jordan, 1903

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* 
*
Callidiopis

* Se Systematisk inndeling

***Callidiopis*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, blanke, brunlige eller brunsvarte trebukker.  Antennene er noe lengre enn kroppen. Pronotum er rundet, dekkvingene jevnbrede. Lårene er klubbeformede, leggene ganske tynne.

## Utbredelse
Slekten er naturlig utbredt i Australia, innført til New Zealand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callidiopini Lacordaire, 1869
******** Slekten ***Callidiopis*** Lacordaire, 1869
********* *[[Callidiopis mutica]]* Lacordaire, 1869
********* *[[Callidiopis praecox]]* (Erichson, 1842)
********* *[[Callidiopis scutellaris]]* (Fabricius, 1801)

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
*
Eburodacrystola

* Se Systematisk inndeling

***Eburodacrystola*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
Middelsstore, slanke og spinkle trebukker. De fleste er lyst brunlige på farge med to par lyse (hvite til gule) lengdeflekker på dekkvingene, disse har en smal, mørk rand. Antennene er tynne og lengre enn kroppen. Pronotum er så bredt som eller litt smalere enn dekkvingene, med en liten tann midt på hver side og tre knøler på ryggen, en smal midtknøl og to nyreformede på sidene foran.

## Levevis
Larvene lever i død ved, mest av løvtrær.

## Utbredelse
Arten lever i Bolivia og det østlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Eburiini Blanchard, 1845
******** Slekten *Eburodacrystola* Melzer, 1928
********* *[[Eburodacrystola pickeli]]* Melzer, 1928

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Fritz Rasp

**Fritz Rasp**, født 13. mai 1891 i Bayreuth, død 30. november 1976 i Gräfelfing, Bayern, var en tysk skuespiller. Rasp spilte ofte skurkeroller og medvirket i over 100 filmer fra 1910-tallet fram till 1976. Han opptrådte også på scenen samt i radioteater.

## Filmografi
* 1939 - Symfoni Pathetique
* 1931 - Tolvskillingsoperaen
* 1931 - Emil og detektivene
* 1930 - Dreyfus
* 1929 - Kvinnen i Månen
* 1928 - Spioner
* 1927 - Metropolis
* 1926 - Vildanden
* 1925 - Die Puppe vom Lunapark
* 1925 - Komödianten
* 1924 - Arabella
* 1923 - Time Is Money
* 1923 - Zwischen Abend und Morgen
* 1923 - Schatten
* 1916 - Et handelsgeni

## Referanser


## Eksterne lenker
*
Charles Roka

**Charles Antal Roka** (født 1912, død 1999), opprinnelig Károly Róka, var en ungarsk-norsk maler, mest kjent for sine malerier av sigøynerkvinner. Reproduksjoner av disse bildene var vanlige i mange hjem i Norge på 1970-tallet. Rokas kunst regnes ofte som kitsch

Roka tok sin utdannelse ved kunstakademiet i Budapest, og flyttet til Norge i 1936. Her tok han et år ved kunstakademiet i Oslo. Roka bosatte seg på Høvik i Bærum.

## Referanser


## Kilder
*
Battle of Bergen

**Battle of Bergen – The Real Homecoming** var en boksekamp mellom Cecilia Brækhus fra Norge og Érica Farías fra Argentina. Den ble arrangert 9. juni 2017 på Bergenhus festning.

Kampen var Brækhus' tredje boksekamp på norsk jord etter opphevelsen av lov om forbud mot profesjonell boksing og endringen av knockoutloven, og den første i Brækhus' hjemby Bergen.

## Program
Før kampen mellom Brækhus og Farías, ble det avholdt fire andre proffkamper:

* vs. 
* vs. 
* vs. 
* vs. 
* vs. 

## Se også
* The Homecoming
* The Nordic Rumble

## Referanser


## Eksterne lenker
* ''Battle of Bergen'' hos *BergenLive.no*
* ''Battle of Bergen'' hos Viasat 4
Jean E. Sammet

**Jean E. Sammet** (født 23. mars 1928, død 20. mai 2017) var en amerikansk informatiker som utviklet programmeringsspråket FORMAC i 1962. I tillegg var hun med på å utvikle programmeringsspråket COBOL. Hun mottok en bachelorgrad i matematikk fra Mount Holyoke College i 1948 og en mastergrad i matematikk fra University of Illinois at Urbana-Champaign året etter, i 1949. I 1978 ble hun tildelt en æresgrad, D.Sc., fra Mount Holyoke College.

Sammet var i løpet av sin arbeidskarriere innom blant annet Sperry Gyroscope, Sylvania Electric Products, hvor hun var medlem av den opprinnelige COBOL-gruppen, IBM hvor hun utviklet FORMAC og Federal Systems Division.

I samarbeid med fem andre programmerere utviklet Sammet i 1959 mye av designet til programmeringsspråket Cobol. Designet ble utviklet over en periode på ca. to uker, og lagt fram som et forslag for Sylvanias statlige kunder.

Sammet var også et aktivt medlem av Association for Computing Machinery og var organisasjonens første kvinnelige president i perioden 1974 til 1976.

## Referanser


## Eksterne lenker
* 
* Biography of Jean Sammet — History of Programming Languages website, Murdoch University.  History of Programming Languages records http://purl.umn.edu/40668 at Charles Babbage Institute.
* Sammet's participation in UNIVAC conference, Charles Babbage Institute, University of Minnesota.
* Jean Sammet biography from the Computer History Museum
Erik Mørstad

**Erik Overaa Mørstad** (født 1950) er en norsk kunsthistoriker. Mørstad er utdannet mag.art. og dr.philos. i kunsthistorie ved Universitetet i Oslo. Hans spesialområder er norsk og europeisk billedkunst og skjønnlitteratur fra 1870 og frem til samtidskunsten, samt praktisk leksikografi.  Mørstad var engasjert som kunstanmelder i *[[Dagsavisen|Arbeiderbladet]]* i første halvdel av 1980-årene. Han har arbeidet ved Munchmuseet og Vigeland-museet, samt ved Statens lærerhøgskole i forming, Oslo. Fra 1987 har Mørstad vært ansatt ved Universitetet i Oslo.

## Bibliografi
Utvalg:

*2016 *Edvard Munch: Formative år 1874-1892*. Norske og franske impulser. Universitetet i Oslo
*2006 *Edvard Munch. An Anthology* (ed.). Oslo, Unipub
*1996 *Malerileksikon*. Oslo, Ad Notam Gyldendal 
*1992 *Skulpturleksikon*. Oslo, Ad Notam Gyldendal

## Referanser


## Eksterne lenker
* Erik Mørstads publikasjoner
Tina Gylling Mortensen

**Tina Gylling Mortensen** (født 21. juli 1956) er en dansk skuespiller, utdannet ved Statens Teaterskole i Danmark i 1979. Hun var med til å stifte *Mammuteatret* i 1983 og har medvirket i en rekke danske filmer. I 2008 mottok hun Lauritzen-prisen.

Tina Gylling Mortensen er gift med skuespiller, instruktør og dramatiker Claus Flygare.

## Referanser


## Eksterne lenker
*
Nisaetus

* Se inndeling!

***Nisaetus*** (skoghaukørner, skogørner) er en slekt i haukefamilien (Accipitridae) som består av ti eller elleve arter med hovedsakelig tropiske skoghaukørner av middels størrelse. De fleste artene er lever i Asia, inkludert Australasia. Slekten er én av ti slekter i underfamilien Aquilinae, som består av sanne ørner.

## Taksonomi
Artene i denne gruppen ble tidligere regnet til slekten *[[Spizaetus]]* (haukørner i den nye verden), men nye molekylære studier viste at skoghaukørnene i den gamle verden var nærmere beslektet med arter i slekten *[[Ictinaetus]]* enn haukørnene. *Spizaetus* var derfor parafyletisk. De asiatiske skog(hauk)ørnene ble derfor plassert i en slekt for seg selv. En nyere studie, publisert i det velrenommerte vitenskapelige tidsskriftet Zootaxa den 9. januar 2017, støtter dette. I den finner også forskerne molekylær støtte for fem større klader i Aquilinae. Forskerne nevner også, at betegnelsen *haukørner* bare bør brukes om artene i slektene *Nisaetus* og *Spizaetus*.

### Inndeling
Inndelingen følger HBW Alive og er i henhold til Thiollay (2017). Norske navn på artene følger Norsk navnekomité for fugl og er i henhold til Syvertsen *et al.* (2008).  mangler norsk navn og er usikker som selvstendig art. Antallet arter kan derfor være ti. Mange, blant annet HBW Alive, regner nemlig  som en underart til . Avibase regner imidlertid begge disse og  til et artskompleks under det vitenskapelige navnet , men altså under beskrivelsen *Changeable Hawk-Eagle*, som ifølge HBW Alive er synonym med  som underart til  (der nominatformen har et ganske annet navn - *Crested Hawk-eagle* eller *topp-/kronehaukørn*).

* Accipitridae, haukefamilien
** Aquilinae, (sanne ørner)
*** *[[Nisaetus]]*, (skoghaukørner)
**** *[[Fjellskogørn|N. nipalensis]]*, fjellskogørn
**** *[[Keralaskogørn|N. kelaarti]]*, keralaskogørn
**** *[[Javaskogørn|N. bartelsi]]*, javaskogørn
**** *[[Dvergskogørn|N. nanus]]*, dvergskogørn
**** *[[Malayskogørn|N. alboniger]]*, malayskogørn
**** *[[Sulawesiskogørn|N. lanceolatus]]*, sulawesiskogørn
**** *[[Filippinerskogørn|N.  philippensis]]*, filippinerskogørn
**** *[[Mindanaoskogørn|N. pinskeri]]*, mindanaoskogørn
**** *[[Vekselskogørn|N. cirrhatus]]*, vekselskogørn
**** *[[Nisaetus limnaeetus|N. limnaeetus]]*,  (a)
**** *[[Floresskogørn|N. floris]]*, floresskogørn

## Referanser




## Eksterne lenker
*
U20-VM i fotball for menn 2017

**U20-VM i fotball for menn 2017** ble arrangert fra 20. mai til 11. juni 2017 i Sør-Korea, og ble vunnet av England etter at Evertonspilleren Dominic Calvert-Lewin scoret finalens eneste mål i 1–0-seieren mot Venezuela.

## Gruppespill
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Rangering av lag på tredjeplass
De fire beste blant lagene som endte på tredjeplass i gruppespillet, vil gå videre til sluttspillet sammen med de tolv lagene som endte på første- og andreplass.

## Sluttspill

## Eksterne lenker
*
Sergius IV

**Sergius IV** (født *Pietro Martino Boccapecora* i Roma, død 12. mai 1012 i Roma) var pave fra den 31. juli 1009 til sin død, 12. mai 1012.

## Liv og virke
### Bakgrunn
Peter Grisetryne (*Pietro Bucca Porci*) var sønn av Peter skomaker, som bodde i Romas niende region, Pina. Man kjenner ikke til når han var født. Angivelig skal det lite flAtterende tilnavnet «grisetryne» *(bucca porci)* ha tilkommet i ungsomsårene. Med dette tilnavmnet nevnes han også i Thietmar av Merseburgs krønike.

### Biskop
Innen han ble pave var han 1004-1009 biskop av Albano. Han sikret seg støtte fra Johannes Crescentius, patrisieren som dominerte Roma ved å styrke partiet som begunstiget germanerne.

### Pave
Omkring den 31. juli 1009 ble han innsatt som pave, og antok pavenavnet Sergius IV; han anses dermed iblant å ha vært den første pave som tok et eget pavenavn, men både Agapetus I og Johannes II kunne også betraktes den første i denne tradisjon.

Ikke meget er kjent om Sergius' pontifikat utover de privilegier han utdelte. En del originalhåndskrifter på papyrus finnes fortsatt bevarte. Flere klostere ble løst av paven fra episkopal jurisdiksjon. I en bulle, hvis historiske ekthet er blitt satt spørsmålstegn ved, manar han til å drive islam ut av  Det Hellige Land, en uttalelse som i så fall var foranlediget av at Gravkirken i Jerusalem ble ødelagt i 1009 av fatimidenes kalif ] al-Hakim bi-Amr Allah. Carl Erdmann anså bullen som ekte, men dette er blitt avvist av Aleksander Gieysztor, som mente at den ble fabrikkert omkring tiden for det første korstog for å støtte opp mot marsjen mot Jerusalem. En senere forsker, Hans Martin Schaller, har arbumentert sterkt for dokumentets ekthet.

Selv om hans egen verdslige makt var begrenset under Crescentius, overlot mange fra adelen sine landområder til hans beskyttelse. Han viste seg å være en stor venn av de fattige i tider med hungersnød.

Pave Sergius ble begravet i Lateranbasilikaen og en del benediktinere venererer ham som helgen.

## Referanser


## Litteratur
* 

## Eksterne lenker
*
Ionathan X. Uranus

**Ionathan X. Uranus** (født **Marcel Avramescu**, 17. januar 1909 i București, død 30. august 1984) var en rumensk kabbalistisk og surrealistisk forfatter. Han brukte over femti pseudonymer: *Mark Abrams*, *Ierusalim X Unicornus, Ştefan Adam, Adrian Omu* m.fl. Han ble påvirket av Tristan Tzara og René Guénon.

Avramescu, som var jødisk, konverterte til ortodoksi i 1936, avsluttet sine teologistudier i 1946, og ble ordinert ortodoks prest i 1962 i Jimbolia (i Banat). Han gikk av med pensjon i 1976.

## Verk
Han utga ingen bøker mens han var i live. Etter hans død ble tre bøker utgitt: 
* *Calendarul incendiat*
* *Comedia infraumană*   
* *În potriva veacului. Textele de avangardă (1926-1932)* (red. Marina Macri og Dorin-Liviu Bîtfoi).   
Han publiserte i litteraturtidsskriftene *Orizontul, Adam, Ulise, Zodiac, Viața literară, Contimporanul, Floarea de foc, Bilete de papagal, Radical* m.fl. Sammen med Mircea Eliade var han redaktør av det kortlivde esoteriske tidsskriftet *Memra*.

## Referanser


## Litteratur
* Ovid S. Crohmălniceanu, *Literatura română între cele două războaie*, Editura Minerva, 1972
* Marian Victor Buciu, *Panorama literaturii române in secolul XX. II Proza*, Scrisul Românesc, 2003
* *Antologie a literaturii de avangardă* (red. Sașa Pană, 1969)
* Marcel Tolcea, ”Nu am venit să fac, ci sunt chemat să fiu”, De la Marcel Avramescu, la Părintele Mihail Avramescu. Repere ale unei biografii spirituale, Trivium – revistă de gândire simbolică”, nr. 3 (12), 2012
Awakening Beyond

***Awakening Beyond*** er det fjerde studioalbumet til Tina Turner, Ani Choying, Sawani Shende-Sathaye, Mor Karbasi, Dima Orsho og Regula Curti som ble gitt ut i 2017. Albumet kom på 15.-plass i Sveits.

## Sporliste

**CD1:**

# «Rain Songs»
# «Be Now In Your Hands»
# «Salutations»
# «Partos Trocados»
# «Avalokiteshvara»
# «Wiegenlied»
# «Nini Nini»
# «Sojaa Sojaa»

**CD2:**

# «Mountain Blessing»
# «Lama Chenno»
# «One Soul»
# «Tow Loves»
# «Caritas Abundat»
# «Awakening Beyond (Part 1)»
# «Awakening Beyond (Part 2)»
# «Awakening Beyond (Part 3)»

## Referanser
Ramiro Garcés av Viguera

**Ramiro Garcés** (født ca 945, død 9. juli 981) var fra 972 til 981 konge av Viguera av Huset Jiménez. 

Kongdømmet Viguera (baskisk: *Viguerako Erresuma*) var en kortvarig statsdannelse (årene 970-1005) med byen Viguera i La Rioja (dagens Spania) som sentrum.

## Liv og virke
### Bakgrunn
Han var en sønn av kong García I av Navarra († 970) og hans hustru Teresa, og dermed halvbror til kong Sancho II Abarca av Navarra († 994).

Ramiro nevnes første gang i en urkunde fra faren fra året 953 ved siden av sine søsken Sancho og Urraca. På et senere tidsbunkt må hans andre bror Jimeno ha blitt født. Ved farens død i 970 ble storebroren Sancho konge av Navarra, som den gang omfattet landområdene rundt Pamplona og Nájera. Ramiro synes ikke å ha vært tiltenkt noen landområder, og i 971, da han bevitnet en skjenkelse fra broren til t abbediet San Millán de la Cogolla, hadde han ingen tittel. 

### Konge
Først i to urkunder fra 13. og 30. november 972 nevnes han første gang som konge av Viguera, og det fremgår at han er underkonge under broren. Fra en urkunde fra munkeme i abbediet San Martín de Albelda av 22. mai 974 fremgår det at Ramiros herrskapsområde over Viguera ved Río Iregua strekk seg videre til Leza ved Río Leza og dermed omfattet deler av La Rioja.

Sammen med sin bror og sin svoger, grev García Fernández av Castilla, engagerte Ramiro seg i kampen mot Córdoba-kalifatet (Al-Andalus). Han anførte sin hær mot San Esteban de Gormaz, som hans bror allerede hadde kringsatt, med den 6. juli 975 ble han beseiret av en maurisk hær ved Estercuel. Kort etter ble også broren beseiret ved San Esteban de Gormaz og jaget på flukt. 

Året etter døde kalif al-Hakam II og ledelsen av kalifatet ble overtatt av vesiren Almansor († 1002), som skulle vise seg å bli de spanske kristne rikers farligste fiende. Men til å begynne med gikk ikke visirens maktovertakelse gelt glatt blant maurerne, og den mektige feltherren Galib gjorde opprør mot ham. Ramiro allierte seg med Galib, men de ble begge to beseiret av Almasor den 9. juli 981 i et slag ved Torrevicente, og drept.

Ramiro ble gravlagt i klosteret San Salvador de Leire

Ramiro hadde to sønner, Sancho og García. Det er ikke lett å finne ut av om de etterfulgte ham på tronen, eller om det lille kongedømmet da allerede ble gjenforenet med Navarra.

## Litteratur
* Antonio Ubieto Arteta: *Monarcas navarros olvidados: los reyes de Viguera.* In: *Hispania. Revista española de historia.* Vol. 10 (1950), S. 3–24. 
* Alberto Cañada Juste: *Un milenario navarro: Ramiro Garcés, rey de Viguera.* In: *Príncípe de Viana.* Vol. 42 (1981), S. 21–38.

## Referanser


## Eksterne lenker
* GARCÍA III 931-970 hos fmg.ac.